अफरइया

अफरइया (अफरिया) (अन्य उच्चारण- अफरिया, अफ्रिया यदुवंश की अहीर जाति का एक उपसमुदाय है और वे भगवान कृष्ण को अपना पूर्वज मानते हैं। हरियाणा के अहीरवाल राज्य पर अहीरो का शासन था।

इतिहास
18वीं शताब्दी के प्रारम्भ में, अहीर सेनापति राव नंदराम ने रेवाड़ी राज्य की स्थापना की थी। उन्हें रेवाड़ी के आस पास 360 गावों की यह जागीर व चौधरी का खिताब प्राप्त हुआ था। उस समय चौधरी का खिताब सैन्य शक्ति का सूचक हुआ करता था। 

अफरिया राजस्थान राज्य में अलवर के तिजारा नामक स्थान से हरियाणा के रेवाड़ी क्षेत्र में आकार बसे थे। राव तुलाराम सिंह व उनके वंशजों का गोत्र अफरिया है।
हेनरी एम॰ इलियट के वृतांतों के अनुसार- सभी प्रान्तों के अहीर अपनी मूल उत्पत्ति मथुरा या उसके पश्चिम के क्षेत्र से मानते हैं। अफरिया अहीर जाति का एक महत्वपूर्ण समुदाय है।
मुगल शासन काल में, अफरिया, कोसलिया, व खोसा राजशाही अहीर वंश थे।
राव नंदराम रेवाड़ी के यदुवंशी अहीरों के अफरिया परिवार में जन्मे थे, जिन्होंने अपनी अपार सैन्य शक्ति व विस्तृत उपजाऊ जमीन के माध्यम से अपनी प्रभुता सिद्ध की थी।

दिल्ली में
दिल्ली में अफरिया गोत्र के 18 गांव  हैं जिन्हे सुरेड़ा सतरा खांप भी कहा जाता है। कुछ गाँव इस प्रकार हैं- खेड़ा डाबर, जफरपुर कलाँ, खदखड़ी नाहर, खदखड़ी जाट्मल, दौलत पुर, घुमनहेड़ा, खेरा, पंडवाला,हसनपुर, झुलझुली गांव आदि।

महत्वपूर्ण व्यक्तित्व
 राव नंदराम
 राव गोपाल देव अहीर , आभीर साम्राज्य के राजा
 राव तुलाराम सिंह, अहीरवाल नरेश, 1857 क्रांति के स्वाधीनता सेनानी
 लखीराम नम्बरदार(17 गाँव के नम्बरदार) हसनपुर

इन्हें भी देखें
 हरियाणा
 अहीर

संदर्भ सूत्र

श्रेणी:हिन्दू
श्रेणी:अहीर (आभीर) राजवंश
श्रेणी:अहीर
श्रेणी:अहीर इतिहास